ddrg/super_eurlex huggingface dataset:
DA Den Europæiske Unions Tidende C 343/38

Rettens kendelse af 18. juli 2016 — Bank Mellat mod Rådet

(Sag T-72/12) (1)

((Fælles udenrigs- og sikkerhedspolitik - restriktive foranstaltninger over for Iran med henblik på at forhindre nuklear spredning - indefrysning af midler - annullation af de anfægtede retsakter - ufornødent at træffe afgørelse))

(2016/C 343/51)

Processprog: engelsk

Parter

Sagsøger: Bank Mellat (Teheran, Iran) (ved solicitors S. Zaiwalla, P. Reddy, F. Zaiwalla og Z. Burbeza, M. Brindle, QC, og barrister R. Blakeley)

Sagsøgt: Rådet for Den Europæiske Union (ved M. Bishop og I. Rodios, som befuldmægtigede)

Sagens genstand

Påstand baseret på artikel 263 TEUF om annullation af Rådets afgørelse 2011/783/FUSP af 1. december 2011 om ændring af afgørelse 2010/413/FUSP om restriktive foranstaltninger over for Iran (EUT 2011, L 319, s. 71), af Rådets gennemførelsesforordning (EU) nr. 1245/2011 af 1. december 2011 om gennemførelse af forordning (EU) nr. 961/2010 om restriktive foranstaltninger over for Iran (EUT 2011, L 319, s. 11), og af Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (EUT 2012, L 88, s. 1), for så vidt som sagsøgerens navn er blevet opretholdt på listen over personer og enheder, som er omfattet af disse restriktive foranstaltninger.

Konklusion

1) Det er ufornødent at træffe afgørelse i sagen.

2) Det er ufornødent at træffe afgørelse om anmodningen om intervention fra Provincial Investment Companies Association, Saba Tamin Investment Company, Common Investment Fund (Pars Fund), Shirin Asal Food Industrial Group, Sorbon Industrial Production Group og Individual Stock Association.

3) Bank Mellat, Rådet for Den Europæiske Union, Provincial Investment Companies Association, Saba Tamin Investment Company, Common Investment Fund (Pars Fund), Shirin Asal Food Industrial Group, Sorbon Industrial Production Group og Individual Stock Association bærer hver især deres egne omkostninger.

(1) EUT C 109 af 14.4.2012.
DA Den Europæiske Unions Tidende C 232/21

Rettens kendelse af 19. april 2016 – Elliniko Kazino Parnithas mod Kommissionen

(Sag T-14/12) (1)

((Statsstøtte - annullation af den anfægtede beslutning - bortfald af tvistens genstand - ufornødent at træffe afgørelse))

(2016/C 232/28)

Processprog: engelsk

Parter

Sagsøger: Elliniko Kazino Parnithas AE (Maroussi, Grækenland) (ved advokat N. Niejahr, barrister F. Carlin, advokaterne Q. Azau, F. Spyropoulos, I. Dryllerakis, K. Spyropoulos, A. Komninos og K. Struckmann, og solicitor M. Powell)

Sagsøgt: Europa-Kommissionen (ved D. Triantafyllou, H. van Vliet og P.-J. Loewenthal, som befuldmægtigede)

Intervenient til støtte for sagsøgte: Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE (Loutraki, Grækenland) (ved advokat S. Pappas)

Sagens genstand

Påstand om annullation af Kommissionens beslutning 2011/716/EU af 24. maj 2011 om Grækenlands statsstøtte til visse græske kasinoer (C 16/10 (ex NN 22/10, ex CP 318/09)) (EUT L 285, s. 25)

Konklusion

1) Det er ufornødent at træffe afgørelse i sagen.

2) Europa-Kommissionen bærer sine egne omkostninger og betaler de af Elliniko Kazino Parnithas AE afholdte omkostninger.

3) Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE bærer sine egne omkostninger.

(1) EUT C 65 af 3.3.2012.
DA Den Europæiske Unions Tidende C 232/22

Rettens kendelse af 19. april 2016 – Athens Resort Casino mod Kommissionen

(Sag T-36/12) (1)

((Statsstøtte - annullation af den anfægtede beslutning - bortfald af tvistens genstand - ufornødent at træffe afgørelse))

(2016/C 232/29)

Processprog: engelsk

Parter

Sagsøger: Athens Resort Casino AE Symmetochon (Maroussi, Grækenland) (ved advokat N. Niejahr, barrister F. Carlin, advokaterne Q. Azau, F. Spyropoulos, I. Dryllerakis, K. Spyropoulos, A. Komninos og K. Struckmann, og solicitor M. Powell)

Sagsøgt: Europa-Kommissionen (ved D. Triantafyllou, H. van Vliet og P.-J. Loewenthal, som befuldmægtigede)

Intervenient til støtte for sagsøgte: Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE (Loutraki, Grækenland) (ved advokat S. Pappas)

Sagens genstand

Påstand om annullation af Kommissionens beslutning 2011/716/EU af 24. maj 2011 om Grækenlands statsstøtte til visse græske kasinoer (C 16/10 (ex NN 22/10, ex CP 318/09)) (EUT L 285, s. 25)

Konklusion

1) Det er ufornødent at træffe afgørelse i sagen.

2) Europa-Kommissionen bærer sine egne omkostninger og betaler de af Athens Resort Casino AE Symmetochon afholdte omkostninger.

3) Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE bærer sine egne omkostninger.

(1) EUT C 80 af 17.3.2012.
DA Den Europæiske Unions Tidende C 336/25

Rettens kendelse af 16. september 2013 — Bouillez mod Rådet

(Sag T-31/13 P) (1)

(Appel - personalesag - tjenestemænd - forfremmelse - forfremmelser for 2007 - afgørelsen om ikke at forfremme sagsøgeren til lønklasse AST 7 - begrundelsespligt - artikel 266 TEUF - vedtægtens artikel 45 - modstridende begrundelse - sammenlignende undersøgelse af fortjenester - åbenbart, at appellen delvis ikke kan antages til realitetsbehandling, delvis er ugrundet)

2013/C 336/53

Processprog: fransk

Parter

Appellant: Vincent Bouillez (Overijse, Belgien) (ved advokaterne D. Abreu Caldas, A. Coolen, J.N. Louis og É. Marchal)

Den anden part i appelsagen: Rådet for Den Europæiske Union (ved M. Bauer og A. Bisch, som befuldmægtigede)

Sagens genstand

Appel af dom afsagt af EU-Personaleretten (Tredje Afdeling) den 14. november 2012 i sag F-75/11, Bouillez mod Rådet (endnu ikke trykt i Samling af Afgørelser), med påstand om ophævelse af denne dom.

Konklusion

1) Appellen forkastes.

2) Vincent Bouillez bærer sine egne omkostninger og betaler de af Rådet for Den Europæiske Union afholdte omkostninger i appelsagen.

(1) EUT C 86 af 23.3.2013.
DA Den Europæiske Unions Tidende C 298/7

Kendelse afsagt af Rettens præsident den 29. august 2013 — Frankrig mod Kommissionen

(Sag T-366/13 R)

(Særlige rettergangsformer - statsstøtte - støtte iværksat til fordel for selskaber, som har fået overdraget at udføre en offentlig tjeneste, der består i at varetage skibsforbindelserne mellem Korsika og Marseille - kompensation for en tjeneste, der supplerer basistjenesten, som tilsigter at dække spidsbelastningsperioderne i løbet af turistsæsonen - afgørelse, som kvalificerer denne kompensation som støtte, der er uforenelig med det indre marked, og som anordner tilbagesøgning heraf hos modtagerne - begæring om udsættelse af gennemførelsen - ingen uopsættelighed)

2013/C 298/11

Processprog: fransk

Parter

Sagsøger: Den Franske Republik (ved E. Belliard, N. Rouam, G. de Bergues og D. Colas, som befuldmægtigede)

Sagsøgt: Europa-Kommissionen (ved M. Afonso og B. Stromsky, som befuldmægtigede)

Sagens genstand

Begæring om udsættelse af gennemførelsen af Kommissionens afgørelse K(2012) 1926 endelig af 2. maj 2013 vedrørende statsstøtte nr. SA.22843 (2012/C) (ex 2012/NN) iværksat af Frankrig til fordel for Société Nationale Corse Méditerranée og Compagnie méridionale de navigation

Konklusion

1) Begæringen om foreløbige forholdsregler tages ikke til følge.
DA Den Europæiske Unions Tidende C 298/6

Kendelse afsagt af Rettens præsident den 29. august 2013 — Iran Liquefied Natural Gas mod Rådet

(Sag T-5/13 R)

(Særlige rettergangsformer - fælles udenrigs- og sikkerhedspolitik - restriktive foranstaltninger over for Iran - indefrysning af pengemidler og økonomiske ressourcer - forbud mod at opfylde gældende forretningskontrakter - begæring om udsættelse af gennemførelse - åbenbar afvisning af den til begæringen knyttede ulovlighedsindsigelse - begæringen ikke taget til følge)

2013/C 298/08

Processprog: engelsk

Parter

Sagsøger: Iran Liquefied Natural Gas Co. (Teheran, Iran) (ved solicitor J. Grayston og advokaterne G. Pandey, P. Gjørtler og D. Rovetta)

Sagsøgt: Rådet for den Europæiske Union (ved M. Bishop og A. De Elera, som befuldmægtigede)

Sagens genstand

Begæring om udsættelse af gennemførelse af dels Rådets afgørelse 2012/635/FUSP af 15. oktober 2012 om ændring af afgørelse 2010/413/FUSP om restriktive foranstaltninger over for Iran (EUT L 282, s. 58) og Rådets gennemførelsesforordning (EU) nr. 945/2012 af 15. oktober 2012 om gennemførelse af forordning (EU) nr. 267/2012 om restriktive foranstaltninger over for Iran (EUT L 282, s. 16), for så vidt som disse retsakter medtager sagsøgerens navn på listen over de personer og enheder, der er omfattet af de restriktive foranstaltninger, dels artikel 1, nr. 5), i Rådets forordning (EU) nr. 1263/2012 af 21. december 2012 om ændring af forordning (EU) nr. 267/2012 (EUT L 356, s. 34), for så vidt som denne retsakt gør det umuligt at opfylde de kontrakter, som sagsøgeren har indgået med partnere, der har hjemsted i Den Europæiske Union

Konklusion

1) Begæringen om foreløbige forholdsregler tages ikke til følge.
DA Den Europæiske Unions Tidende C 189/24

Kendelse afsagt af Rettens præsident den 25. april 2013 — AbbVie mod EMA

(Sag T-44/13 R)

(Særlige rettergangsformer - aktindsigt - forordning (EF) nr. 1049/2001 - hos EMA beroende dokumenter, der indeholder oplysninger, som en virksomhed har indgivet inden for rammerne af sin ansøgning om markedsføringstilladelse for et lægemiddel - afgørelse om at give tredjemand aktindsigt i dokumenterne - begæring om udsættelse - uopsættelighed - fumus boni juris - afvejning af interesserne)

2013/C 189/51

Processprog: engelsk

Parter

Sagsøger: AbbVie, Inc. (Wilmington, Delaware, De Forenede Stater) og AbbVie Ltd (Maidenhead, Det Forenede Kongerige) (ved advokaterne P. Bogaert og G. Berrisch, solicitors B. Kelly og G. Castle, D. Anderson, QC, og barrister D. Scannell)

Sagsøgt: Det Europæiske Lægemiddelagentur (EMA) (ved T. Jablonski, N. Rampal Olmedo og A. Spina, som befuldmægtigede)

Sagens genstand

Begæring om i det væsentlige at opnå udsættelse af gennemførelsen af EMA’s afgørelse EMA/748792/2012 af 14. januar 2013, hvorved tredjemand i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43) gives aktindsigt i visse dokumenter indeholdende oplysninger, som er blevet indgivet inden for rammerne af en ansøgning om markedsføringstilladelse for lægemidlet Humira, der skal anvendes til behandlingen af Crohns sygdom.

Konklusion

1) Gennemførelsen af Det Europæiske Lægemiddelagenturs (EMA) afgørelse EMA/748792/2012 af 14. januar 2013 — hvorved tredjemand i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter gives aktindsigt i de kliniske undersøgelsesrapporter M02-404, M04-691 og M05-769, som er blevet indgivet inden for rammerne af en ansøgning om markedsføringstilladelse for lægemidlet Humira, der skal anvendes til behandlingen af Crohns sygdom — udsættes.

2) EMA pålægges ikke at udbrede de dokumenter, som er omhandlet i denne konklusions punkt 1).
2)

Det pålægges EMA at afholde sig fra at udlevere en udgave af de af denne afgørelses punkt 1 omfattede dokumenter, der er mere detaljeret end den beskårne udgave af disse dokumenter, som blev meddelt EMA den 8. oktober 2012 af InterMune UK Ltd, InterMune, Inc. og InterMune International AG.
DA Den Europæiske Unions Tidende C 141/19

Kendelse afsagt af Rettens præsident den 11. marts 2013 — Communicaid Group mod Kommissionen

(Sag T-4/13 R)

(Særlige rettergangsformer - offentlige tjenesteydelseskontrakter - udbudsprocedure - sprogundervisning - afvisning af en tilbudsgivers bud - begæring om udsættelse af gennemførelse og om anordning af foreløbige forholdsregler - fortabelse af mulighed - ikke alvorligt og uopretteligt tab - manglende uopsættelighed)

2013/C 141/34

Processprog: engelsk

Parter

Sagsøger: Communicaid Group Ltd (London, Det Forenede Kongerige) (ved solicitor C. Brennan, F. Randolph QC, og barrister M. Gray)

Sagsøgt: Europa-Kommissionen (ved S. Delaude og S. Lejeune, som befuldmægtigede, bistået af advokat P. Wytinck)

Sagens genstand

Påstand om dels udsættelse af gennemførelsen af Kommissionens afgørelser om at afslå de af sagsøgeren indgivne bud for flere partier i et udbud vedrørende rammekontrakter om levering af sprogundervisning for personalet ved Den Europæiske Unions institutioner, organer og agenturer i Bruxelles (Belgien), dels at det forbydes Kommissionen at indgå kontrakter om de omhandlede partier med den valgte tilbudsgiver

Konklusion

1) Begæringen om foreløbige forholdsregler tages ikke til følge.
DA Den Europæiske Unions Tidende C 129/21

Kendelse afsagt af Rettens præsident den 11. marts 2013 — Elan mod Kommissionen

(Sag T-27/13 R)

(Særlige rettergangsformer - statsstøtte - afgørelse, der erklærer en støtte uforenelig med det indre marked og anordner tilbagesøgning fra modtageren - begæring om udsættelse af gennemførelse - ingen uopsættelighed)

2013/C 129/42

Processprog: slovensk

Parter

Sagsøger: Elan, proizvodnja športnih izdelkov, d.o.o. (Begunje na Gorenjskem, Slovenien) (ved advokat P. Pensa)

Sagsøgt: Europa-Kommissionen (ved É. Gippini Fournier, T. Maxian Rusche og M. Kocjan, som befuldmægtigede)

Sagens genstand

Begæring om udsættelse af gennemførelsen af Kommissionens afgørelse K(2012) 6345 endelig af 19. september 2012 vedrørende foranstaltninger til fordel for koncernen Elan d.o.o. (SA.26379 (C 13/2010) (ex NN 17/2010)).

Konklusion

1) Begæringen om foreløbige forholdsregler tages ikke til følge
DA Den Europæiske Unions Tidende C 129/21

Kendelse afsagt af Rettens præsident den 11. marts 2013 — Calestep mod ECHA

(Sag T-89/13 R)

(Særlige rettergangsformer - skyldige gebyrer og afgifter til ECHA - gebyrnedsættelse meddelt små virksomheder - ECHA’s kontrol af erklæring om virksomhedens størrelse - afgørelse om inddrivelse af det resterende beløb til dækning af det samlede skyldige gebyr - begæring om udsættelse af gennemførelse - tilsidesættelse af formkrav - afvisning)

2013/C 129/43

Processprog: spansk

Parter

Sagsøger: Calestep, SL (Estepa, Spanien) (ved advokat E. Cabezas Mateos)

Sagsøgt: Det Europæiske Kemikalieagentur (ECHA) (ved M. Heikkilä, A. Iber og C. Jacquet, som befuldmægtigede)

Sagens genstand

Påstand om udsættelse af gennemførelsen af betalingspåmindelser af 23. januar og 8. februar 2013 sendt fra ECHA til Calestep, SL, henset til, at denne ikke opfylder betingelserne for at opnå den gebyrnedsættelse, der er fastsat for små virksomheder.

Konklusion

1) Begæringen om foreløbige forholdsregler tages ikke til følge.
DA Den Europæiske Unions Tidende C 45/34

Kendelse afsagt af Rettens præsident den 8. januar 2014 — Stichting Sona og Nao mod Kommissionen

(Sag T-505/13 R)

(Særlige rettergangsformer - ordningen for associering af de oversøiske lande og territorier - Tiende Europæiske Udviklingsfond - gennemførelsesbestemmelser - Nederlandske Antiller - begæring om udsættelse af gennemførelsen - begæring om foreløbige forholdsregler - formaliteten)

2014/C 45/59

Processprog: nederlandsk

Parter

Sagsøgere: Stichting Sona (Curaçao, De Nederlandske Antiller) og Nao NV (Curaçao) (ved advokaterne R. Martens, K. Beirnaert og A. Van Vaerenbergh)

Sagsøgt: Europa-Kommissionen (ved M. van Beek, G. Wils og S. Pardo Quintallán, som befuldmægtigede)

Sagens genstand

Dels en begæring om udsættelse af gennemførelsen af Kommissionens beslutning om at delegere organet International Management Group til inden for rammerne af den indirekte centraliserede forvaltning af ressourcerne at gennemføre enhedsprogrammeringsdokumentet for De Nederlandske Antiller under Den Tiende Europæiske Udviklingsfond, dels en begæring om, at der meddeles Kommissionen et midlertidigt pålæg om at indlede seriøse forhandlinger med sagsøgerne med henblik på at indgå en delegationsaftale, ifølge hvilken den første sagsøger får overdraget opgaverne til gennemførelse af Den Tiende Europæiske Udviklingsfond, hvad angår De Nederlandske Antiller, indtil Det Europæiske Kontor for Bekæmpelse af Svig har afgivet sin endelige rapport efter undersøgelsen vedrørende kloakeringsprojektet på øen Bonnaire.

Konklusion

1) Begæringen om foreløbige forholdsregler tages ikke til følge.
DA Den Europæiske Unions Tidende C 45/33

Rettens kendelse af 27. november 2013 — Marcuccio mod Kommissionen

(Sag T-204/13 P) (1)

(Appel - personalesag - afvisning af sagen i første instans som åbenbart ugrundet - stævning indgivet pr. fax inden for søgsmålsfristen og underskrevet ved hjælp af et stempel, som gengav advokatens underskrift - indgivelse af originalen efter fristens udløb - sagen anlagt for sent - appel åbenbart ugrundet)

2014/C 45/56

Processprog: italiensk

Parter

Appellant: Luigi Marcuccio (Tricase, Italien) (ved advokat G. Cipressa)

Den anden part i appelsagen: Europa-Kommissionen (ved C. Berardis-Kayser og G. Gattinara, som befuldmægtigede)

Sagens genstand

Appel af kendelse afsagt af Retten for EU-personalesager (Anden Afdeling) den 28. januar 2013 i sag F-95/12, endnu ikke trykt i Samling af Afgørelser, Marcuccio mod Kommissionen, med påstand om ophævelse af denne kendelse.

Konklusion

1) Appellen forkastes.

2) Luigi Marcuccio bærer sine egne omkostninger og betaler de af Europa-Kommissionen afholdte omkostninger inden for rammerne af den foreliggende sag.

(1) EUT C 156 af 1.6.2013.
DA Den Europæiske Unions Tidende C 24/21

Kendelse afsagt af Rettens præsident den 27. november 2013 — Oikonomopoulos mod Kommissionen

(Sag T-483/13 R)

(Særlige rettergangsformer - undersøgelse foretaget af OLAF - erstatningssøgsmål - økonomisk og ikke-økonomisk skade, som sagsøgeren angiveligt har lidt - begæring om foreløbige forholdsregler - afvisning - ingen uopsættelighed)

2014/C 24/37

Processprog: engelsk

Parter

Sagsøger: Athanassios Oikonomopoulos (Athen, Grækenland) (ved advokaterne N. Korogiannakis og I. Zarzoura)

Sagsøgt: Europa-Kommissionen (ved J. Baquero Cruz og A. Sauka, som befuldmægtigede)

Sagens genstand

Begæring om foreløbige forholdsregler indgivet i forbindelse med et erstatningssøgsmål med påstand om erstatning for den skade, som sagsøgeren angiveligt har lidt i forbindelse med sine erhvervsaktiviteter og på sit omdømme efter visse påståede ulovlige handlinger foretaget af Det Europæiske Kontor for Bekæmpelse af Svig (OLAF) i forbindelse med en undersøgelse foretaget af OLAF’s ansatte

Konklusion

1) Begæringen om foreløbige forholdsregler tages ikke til følge.
DA Den Europæiske Unions Tidende C 15/17

Rettens kendelse af 19. november 2013 — 1. garantovaná mod Kommissionen

(Sag T-42/13) (1)

(Annullationssøgsmål - konkurrence - karteller - markedet for calciumcarbid og magnesium til stål- og gasindustrien i EØS, med undtagelse af Irland, Spanien, Portugal og Det Forenede Kongerige - bøder - morarenter - retsakt, der ikke kan gøres til genstand for et søgsmål - afvisning)

2014/C 15/24

Processprog: engelsk

Parter

Sagsøger: 1. garantovaná a.s. (Bratislava, Slovakiet) (først ved solicitor M. Powell, barrister G. Forwood og advokaterne M. Staroň og P. Hodál, derefter ved K. Lasok, QC, og barristers J. Holmes og B. Hartnett samt advokat O. Geiss)

Sagsøgt: Europa-Kommissionen (ved V. Bottka, F. Dintilhac og N. von Lingen, som befuldmægtigede)

Sagens genstand

Påstand om annullation af den afgørelse, der angiveligt er indeholdt i Kommissionens skrivelse af 21. december 2012 (sag COMP/39.396– Calciumcarbid og magnesium baserede reagenser til stål- og gasindustrien), hvorved Kommissionen pålagde sagsøgeren at betale den resterende del af den bøde, som den havde pålagt sagsøgeren ved dens beslutning K(2009) 5791 endelig af 22. juli 2009 om en procedure i henhold til […] artikel 81 [EF] og EØS-aftalens artikel 53, med tillæg af morarenter, eller at stille en bankgaranti til Kommissionen for samme beløb

Konklusion

1) Sagen afvises.

2) 1. garantovaná a.s. bærer sine egne omkostninger og betaler Europa-Kommissionens omkostninger.

(1) EUT C 79 af 16.3.2013.
DA Den Europæiske Unions Tidende C 15/17

Rettens kendelse af 14. november 2013 — Marcuccio mod Kommisionen

(Sag T-229/13 P) (1)

(Appel - personalesag - afvisning af sagen i første instans som åbenbart ugrundet - manglende overensstemmelse mellem stævningen indgivet ved telefax og originalen, der blev indgivet efterfølgende - indgivelse af originalen efter fristens udløb - sagen for sent anlagt - åbenbart, at appel er ugrundet)

2014/C 15/25

Processprog: italiensk

Parter

Appellant: Luigi Marcuccio (Tricase, Italien) (ved advokat G. Cipressa)

Den anden part i appelsagen: Europa-Kommisionen (ved C. Berardis-Kayser og G. Gattinara, som befuldmægtigede, bistået af advokat A. Dal Ferro)

Sagens genstand

Appel af kendelse afsagt af Retten for EU-personalesager (Tredje Afdeling) den 21. februar 2013, Marcuccio mod Kommisionen i sag F-113/11, endnu ikke trykt i Samling af Afgørelser, med påstand om ophævelse af denne kendelse.

Konklusion

1) Appellen forkastes.

2) Luigi Marcuccio bærer sine egne omkostninger og betaler Europa-Kommissionens omkostninger i forbindelse med denne sag.

(1) EUT C 171 af 15.6.2013.
DA Den Europæiske Unions Tidende C 15/19

Kendelse afsagt af Rettens præsident den 11. november 2013 — CSF mod Kommissionen

(Sag T-337/13 R)

(Særlige rettergangsformer - beskyttelse af sundheden og forbrugeres og arbejdstageres sikkerhed for fare i forbindelse med anvendelse af maskiner - foranstaltninger iværksat af de danske myndigheder, som forbyder en type af multifunktionelle jordflytningsmaskiner, der ikke er udstyret med et passende førerværn - Kommissionens afgørelse, der erklærer foranstaltningen for berettiget - begæring om udsættelse af gennemførelse - ingen uopsættelighed)

2014/C 15/28

Processprog: italiensk

Parter

Sagsøger: CSF Srl (Grumolo delle Abbadesse, Italien) (ved advokaterne R. Santoro, S. Armellini og R. Bugaro)

Sagsøgt: Europa-Kommissionen (ved G. Zavvos, som befuldmægtiget, bistået af advokat M. Pappalardo)

Sagens genstand

Påstand om annullation af Kommissionens afgørelse 2013/173/EU af 8. april 2013 om en foranstaltning, der er truffet af Danmark i overensstemmelse med artikel 11 i Europa-Parlamentets og Rådets direktiv 2006/42/EF, og som forbyder en type af multifunktionelle jordflytningsmaskiner (EUT L 101, s. 29).

Konklusion

1) Begæringen om foreløbige forholdsregler tages ikke til følge.
DA Den Europæiske Unions Tidende C 359/15

Kendelse afsagt af Rettens præsident den 16. oktober 2013 — Comunidad Autónoma del País Vasco og Itelazpi mod Kommissionen

(Sag T-462/13 R)

(Særlige rettergangsformer - statsstøtte - afgørelse, der erklærer en støtte uforenelig med det indre marked og anordner tilbagesøgning samt annullation af igangværende betalinger - begæring om udsættelse af gennemførelsen - ingen uopsættelighed)

2013/C 359/29

Processprog: spansk

Parter

Sagsøgere: Comunidad Autónoma del País Vasco og Itelazpi, SA (Zamudio, Spanien) (ved advokaterne J. Buendía Sierra, A. Lamadrid de Pablo, M. Muñoz de Juan og N. Ruiz García)

Sagsøgt: Europa-Kommissionen (ved É. Gippini Fournier, B. Stromsky og P. Němečková, som befuldmægtigede)

Sagens genstand

Begæring om udsættelse af gennemførelsen af artikel 3 og 4 i Kommissionens afgørelse K(2013) 3204 endelig af 19. juni 2013 om statsstøtte SA.28599 (C 23/2010 (ex NN 36/2010, ex CP 163/2009) ydet af Kongeriget Spanien til implementering af jordbaseret digital-tv i fjerntliggende og mindre urbaniserede områder (med undtagelse af Castilla — La Mancha).

Konklusion

1) Begæringen om foreløbige forholdsregler tages ikke til følge.